《长安书事寄薛戴》
唐代·李端

朔雁去成行，哀蝉响如昨。时芳一憔悴，暮序何萧索。

笑语且无聊，逢迎多约略。三山不可见，百岁空挥霍。

故事尽为愁，新知无复乐。夫君又离别，而我加寂寞。

惠远纵相寻，陶潜只独酌。主人恩则厚，客子才自薄。

委曲见提携，因循成蹇剥。论边书未上，招隐诗还作。

贵者已朝餐，岂能敦宿诺。飞禽虽失树，流水长思壑。

千里寄琼枝，梦寐青山郭。

作者简介：李端（约737年—约784年），字正已，出身赵郡李氏东祖房，唐代诗人。是北齐文宣帝高洋皇后李祖娥的堂弟李孝贞六世孙。少居庐山，师事诗僧皎然。大历五年进士。曾任秘书省校书郎、杭州司马。晚年辞官隐居湖南衡山，自号衡岳幽人。今存《李端诗集》三卷。其诗多为应酬之作，多表现消极避世思想，个别作品对社会现实亦有所反映，一些写闺情的诗也清婉可诵，其风格与司空曙相似。李端是大历十才子之一。今存《李端诗集》三卷。其子李虞仲，官至兵部侍郎。